text: বাউফল বাংলাদেশের পটুয়াখালী জেলার অন্তর্গত একটি উপজেলা।
  
  ভৌগলিক অবস্থান 
  এটি জেলা সদর থেকে মাত্র ৩০ কিঃমিঃ দূরে  অবস্থিত। এর উত্তরে বাকেরগঞ্জ উপজেলা, পশ্চিমে বাকেরগঞ্জ উপজেলা, পটুয়াখালী সদর উপজেলা ও দুমকি উপজেলা, দক্ষিণে গলাচিপা উপজেলা ও দশমিনা উপজেলা এবং পূর্বে তেঁতুলিয়া নদী। বাউফল উপজেলার আয়তন ৪৮৭.১০ বর্গ কিঃমিঃ এবং ০১ ( একটি) টি পুলিশ স্টেশন নিয়ে গঠিত।
  
  যোগাযোগ ব্যবস্থা 
  নৌপথ
  ঢাকা থেকে যদি কেউ লঞ্চে আসতে চায় তবে তাকে সদরঘাট থেকে পটুয়াখালী অথবা কালাইয়ার লঞ্চে উঠতে হবে।
  
  সড়কপথ
  রাজধানী ঢাকা থেকে সায়েদাবাদ বাসষ্ট্যান্ড থেকে সড়ক পথে আসা যায়।
  
  ইতিহাস 
  ১৭৯০খ্রিঃ লর্ড কর্নওয়ালিশ ভারত শাসন সংস্কার আইনে বাকেরগঞ্জ জেলাকে ১০টি থানায় বিভক্ত করেন। এর মধ্যে বাউফল থানা অন্যতম। তাছাড়া ১৮৬৭ সালের ২৭ মার্চ কোলকাতা গেজেটে পটুয়াখালী মহকুমা সৃষ্টির ঘোষণা প্রকাশিত হয়। এ মহকুমার অধীনে ৪টি থানার মধ্যে বাউফল অন্তর্ভুক্ত ছিল। পূর্বে এ এলাকায় ছিল অনেক ধরনের বৃক্ষাদি, এই বৃক্ষাদির মধ্যে এক ধরনের গাছ জনসাধারণের কাছে বাউ গাছ নামে অত্যন্ত সুপরিচিত ছিল এবং ঐ গাছের নাম অনুসারে অত্র এলাকার নাম হয় বাউফল। ১৮৭৪ সালের আগস্ট মাসে যখন এখানে পুলিশ স্টেশন করা হয় তখন উক্ত নাম ব্যাপকভাবে প্রচারিত হয়। আগা বাকের খাঁর শাসন আমলে দক্ষিণ বাংলার ইতিহাস অনুযায়ী অত্র এলাকার নাম বাউফল হিসেবে পরিচিতি লাভ করে।
  
   থানা হিসেবে প্রতিষ্ঠার তারিখ: আগস্ট, ১৮৭৪ খ্রিষ্টাব্দ।
   উপজেলা হিসেবে প্রতিষ্ঠার তারিখ: ২ জুলাই, ১৯৮৩ খ্রিষ্টাব্দ।
  
  প্রশাসনিক এলাকাসমূহ 
  বাউফল উপজেলায় বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বাউফল থানার আওতাধীন।
  
  পৌরসভা:
   বাউফল
  
  ইউনিয়নসমূহ:
   ১নং কাছিপাড়া
   ২নং কালিশুরী
   ৩নং ধুলিয়া
   ৪নং কেশবপুর
   ৫নং সূর্য্যমনি
   ৬নং কনকদিয়া
   ৭নং বগা
   ৮নং মদনপুরা
   ৯নং নাজিরপুর
   ১০নং কালাইয়া
   ১১নং দাশপাড়া
   ১২নং বাউফল
   ১৩নং আদাবাড়িয়া
   ১৪নং নওমালা
   ১৫নং চন্দ্রদ্বীপ
  
  জনসংখ্যার উপাত্ত 
  ২০১১ সালের আদমশুমারি অনুযায়ী বাউফল উপজেলার মোট জনসংখ্যা ৩,০৪,২৮৪ জন। এর মধ্যে পুরুষ ১,৪৪,৫৪৫ জন এবং মহিলা ১,৫৯,৭৩৯ জন। মোট পরিবার ৬৭,৮৩৩টি।
  
  শিক্ষা 
  ২০১১ সালের আদমশুমারি অনুযায়ী বাউফল উপজেলার সাক্ষরতার হার ৫৭.১%।
  
  এ উপজেলায় মহাবিদ্যালয়ের সংখ্যা ১৩টি, মাধ্যমিক বিদ্যালয়ের সংখ্যা ৫৫টি, নিম্ন মাধ্যমিক বিদ্যালয়ের সংখ্যা ০৪টি, মাদরাসা, প্রাথমিক বিদ্যালয় ২২৫টি।
  
  শিক্ষা প্রতিষ্ঠান 
   কনকদিয়া স্যার সলিমুল্লাহ স্কুল এন্ড কলেজ।
  বাউফল সরকারি কলেজ।
  কালাইয়া ইদ্রিস মোল্লা কলেজ।
  বীরপাশা মাধ্যমিক বিদ্যালয়
  বাউফল মাধ্যমিক বিদ্যালয়।
  কালাইয়া মাধ্যমিক বিদ্যালয়।
  মদনপুরা মাধ্যমিক বিদ্যালয়।
  দাস পাড়া মাধ্যমিক বিদ্যালয়।
  সোনামদ্দিন মৃধা মাধ্যমিক বিদ্যালয়।    
  বিলবিলাস মাধ্যমিক বিদ্যালয়।
  নাজিরপুর মাধ্যমিক বিদ্যালয়।
  নওমালা মাধ্যমিক বিদ্যালয়।
   কাছিপাড়া মাধ্যমিক বিদ্যালয়। 
   কারখানা মাধ্যমিক বিদ্যালয় 
   বগা ইউনিয়ন মাধ্যমিক বিদ্যালয়
   ইয়াকুব শরিফ ডিগ্রী কলেজ 
   আয়লা মাধ্যমিক বিদ্যালয়
   কালিশুরী কলেজ।
  নওমালা কলেজ।
  কেশবপুর কলেজ।
  নুরাইনপুর কলেজ।
  ধুলিয়া কলেজ।
  বাজেমহল মাধ্যমিক বিদ্যালয়।
  ভরিপাশা মাধ্যমিক বিদ্যালয়।
  ভরিপাশা সৈয়দ মর্তুজা দাখিল মাদ্রাসা।
  কেশবপুর ফজলুল হক আলিম মাদ্রাসা।
  বাজেমহল ওবাইদিয়া ফাজিল মাদ্রাসা।
  আসাদুজ্জামান তুষার নূরানী ও হাফেজিয়া মাদরাসা।
  
  অর্থনীতি
  
  কৃষি 
  আবাদী জমির পরিমাণ ৮৪,১১৫ একর, এক ফসলী জমির পরিমাণ ২৬,২৪৫ একর, দোফসলী জমির পরিমান  ৪৭,৭৬০ একর।
  
  কৃতি সন্তান 
  
   শের ই বাংলা এ কে ফজলুল হক - বাঙালি রাজনীতিবিদ ও অবিভক্ত বাংলার সাবেক প্রধানমন্ত্রী।
   মনোরঞ্জন সিকদার - সাবেক আইনমন্ত্রী (যুক্তফ্রন্ট সরকার)
   আসাদুল ইসলাম বাচ্চু মিয়া - সাবেক বিচারপতি  
   আ. স. ম. ফিরোজ - সংসদ সদস্য 
   ইয়াকুব আলী শরীফ - সাবেক সংসদ সদস্য ও রাজনীতিবিদ
   শহিদুল আলম তালুকদার - সাবেক সংসদ সদস্য ও রাজনীতিবিদ
   কে এম নুরুল হুদা - প্রধান নির্বাচন কমিশনার 
  প্রফেসর ড. মোঃ মাসুদুর রহমান, পটুয়াখালী বিজ্ঞান ও প্রযুক্তি বিশ্ববিদ্যালয় 
  প্রফেসর মোহাম্মদ জামাল হোসেন, পটুয়াখালী বিজ্ঞান ও প্রযুক্তি বিশ্ববিদ্যালয়।
   এ,কে,এম কবীর উল করিম,সঙ্গীতে জাতীয়মান,স্বর্নপদক,চেম্পিয়ন সহ ৫৬ টি সনদ প্রাপ্ত। রেডিও বাংলাদেশ ঢাকা এবং বাংলাদেশ টেলিভিশনের তালিকা ভুক্ত কন্ঠ শিল্পী। প্রতিষ্ঠাতা, বাউফল শিল্পী সংসদ।
  
  দর্শনীয় স্থান ও স্থাপনা 
   বগা ধানের গোলা।
  কেশব পুর শিকদার বাড়ি।
   ঘসেটি বিবির মসজিদ।
   চন্দ্রদ্বীপের রাজ কন্যা কমলারানীর দিঘি।
   তমিরুদ্দিন আউলিয়ার মাজার - কালাইয়া।
   মদনপুরার মৃৎশিল্প,
   কালিশুরী ইসাখার মসজিদ,
   গোসিংগা লাল মিয়া বাড়ি প্রাচীন জমিদার বাড়ি এবং দিঘি।   
   বিলবিলাসে শের-ই-বাংলার দাদার পৈতৃক বাড়ি,
   মহেন্দ্র রায়ের জমিদার বাড়ি,
   কানাই-বলাইর দীঘি - কাছিপাড়া।
  কমলা রাণীর দিঘী (কোটপাড়,কালাইয়া)।
  শৌলা পার্ক।
  মুজিব চত্বর (পৌরসভা ,৪নং ওয়ার্ড) ।
  উপজেলা পরিষদ ।
  
  তথ্যসুত্র
  
  বহিঃসংযোগ
   
  
   http://bauphal.patuakhali.
  বিষয়শ্রেণী:বাউফল উপজেলা
  বিষয়শ্রেণী:পটুয়াখালী জেলার উপজেলা
  বিষয়শ্রেণী:বরিশাল বিভাগের উপজেলা
title: বাউফল উপজেলা